EkBass/fiwiki-20250220-pages-articles huggingface dataset:
Värtsilän rautatieasema

Värtsilän rautatieasema (tai Wärtsilä, lyh. Wrs, ratakm 553+374) on 01. marraskuuta 1894 avattu rautatieliikennepaikka Värtsilän kunnassa Karjalan tasavallassa Viipuri–Värtsilä-rataosalla 62 kilometriä Sortavalasta pohjoiseen. Rautatieasema sijaitsee Värtsilän taajaman länsipuolella Suomen rajan tuntumassa. Asema kuului Suomelle 1940-luvun alueluovutuksiin asti ja sijaitsi tuolloin Värtsilän kunnassa. Asemarakennus on edelleen pystyssä eikä asemalla ole enää matkustajaliikennettä. ==Lähteet== Luokka:Venäjän rautatieliikennepaikat Luokka:Luovutettujen alueiden rautatieliikennepaikat
Gangesindelfiini

Gangesindelfiini eli gangesinvalas eli gangesinsusu (Platanista gangetica) on Aasiassa elävä makean veden valaslaji. Platanista-suvun jokidelfiinien luokittelu on vaihdellut vuosien varrella: Ganges- ja Indusjokien populaatiot on luokitettu omiksi lajeikseen, alalajeiksi tai vain saman lajin eri populaatioiksi. Mammal Species of the World -teos (2005) katsoo Indusjoessa elävän populaation olevan erillinen laji, induksendelfiini (Platanista minor). == Ulkonäkö ja koko == Gangesindelfiini kasvaa keskimäärin kolme metriä pitkäksi ja painaa 50–90 kg. Sen kuono on kapea ja pitkulainen ja saattaa olla viidesosan koko eläimen pituudesta. Suussa on 26–32 hammasta. Silmät ovat erittäin pienet.Ganges river dolphin Animal Diversity Web Rintaevät ovat suuret ja selkäevä surkastunut pieneksi kolmiomaiseksi harjanteeksi. Väriltään gangesindelfiini on vaalean harmaanruskea, mukana on usein häivähdys vaaleanpunaista.Ganges river dolphin ARKive == Levinneisyys ja elinympäristö == Gangesindelfiini elää Gangesin ja Brahmaputran muodostamassa vesistöalueella sekä Karnaphulin ja Sangun vesistössä. Sitä tavataan ainakin Bangladeshissä, Intiassa ja Nepalissa; sen tilanne Bhutanissa on epävarma. Nepalissa se näyttää suosivan nopeasti virtaavia kirkkaita vesiä, kun taas tasankoalueella se etsiytyy Gangesin hitaammin virtaaviin osiin. == Lähteet == Luokka:Jokivalaidensukuiset valaat Luokka:Uhanalaiset nisäkkäät
Ägläjärven vanha tsasouna

Ägläjärven vanha tsasouna oli yksi Korpiselän ortodoksisen seurakunnan tsasounista. Tsasouna sijaitsi Korpiselän kunnan itäosassa Ägläjärven kylän vanhalla hautausmaalla Ägläjärven Mikonlahden itärannalla.Kemppi, Hanna: Seurakuntakirkkojen ja rukoushuoneiden hakemisto, s. 134. Teoksessa Karjalan ja Petsamon ortodoksiset kirkot ja kirkkotaide, 1997 Tämä Ägläjärven vanhempi tsasouna oli rakennettu 1600-luvulla. Pohjakaavaltaan neliönmallisen tsasounan pinta-ala oli 16 m² ja korkeutta sillä oli 2,5 metriä. Tsasouna oli yksihuoneinen, hirsiseinäinen ja sen loiva satulakatto oli tehty päreistä.Kemppi, Hanna: Karjalan ja Petsamon ortodoksisten seurakuntien arkkitehtuuri, s. 54-55. Teoksessa Karjalan ja Petsamon ortodoksiset kirkot ja kirkkotaide, 1997 Tsasounan vieressä oli myös pohjakaavaltaan neliönmallinen ja lähes tsasounan korkuinen ristikatos, jonka sivut olivat 1,4 metriä pitkät. Koristeellisen ristikatoksen ristissä oli kuvattu Kristuksen piinausvälineet ja siinä oli Kristus ristillä -aiheeseen liittyvät kirkkoslaavinkieliset kirjainlyhenteet. == Lähteet == * === Viitteet === Luokka:Korpiselän kirkkorakennukset
Magnificent

Magnificent voi tarkoittaa muun muassa seuraavia: * Magnificent!, jazzpianisti Barry Harrisin albumi vuodelta 1969 * ”Magnificent” (Rick Rossin kappale), 2009 * ”Magnificent” (U2:n kappale), 2009 * HMCS Magnificent (CVL 21), Kanadan kuninkaalliselle laivaston lentotukialus ;Britannian kuninkaallisen laivaston aluksia: * HMS Magnificent (1767), 74-tykkinen kolmannen luokan linjalaiva * HMS Magnificent (1806), 74-tykkinen kolmannen luokan linjalaiva * HMS Magnificent (1894), Majestic-luokan taistelulaiva.
Reijonen

Reijonen on suomalainen sukunimi, joka on muun muassa seuraavilla henkilöillä: * Annikki Reijonen (1897–1934), kirjailija ja suomentaja * Eero Reijonen (s. 1947), kansanedustaja (Suomen Keskusta) * Erkki Reijonen (1869–1940), toimittaja, toimitusjohtaja ja suurlähettiläs * Hessu Reijonen (1945–1997), liikemies ja manageri * Juho Reijonen (1855–1924), pappi ja kirjailija * Lyyli Reijonen (1874–1938), kääntäjä * Markku Reijonen (s. 1952), mäkihyppääjä * Matti Reijonen (s. 1946), Varkauden kaupunginjohtaja –2006 * Marko Reijonen (s. 1967), tanssimuusikko (Waldo) * Minna Reijonen (s. 1972), Perussuomalaisten kansanedustaja * Seppo Reijonen (s. 1944), mäkihyppääjä * Sohvi Reijonen (1864–1930), rehtori ja kirjallisuuden suomentaja * Tuuli Reijonen (1904–1997), kirjailija (nimimerkki Meri Horsma).
Cardillac

Cardillac on Paul Hindemithin säveltämä kolminäytöksinen ooppera vuodelta 1926. Sen libreton on kirjoittanut Ferdinand Lion E. T. A. Hoffmannin novellin Das Fräulein von Scuderi pohjalta. Cardillac sai ensiesityksensä 9. marraskuuta 1926 Dresdenin valtionoopperassa Fritz Buschin johdolla. Jo tuolloin teos herätti suurta huomiota ja oli musiikkiteatterin muotoa koskeneiden kiihkeiden keskustelujen aihe. Aiheeltaan ja libretoltaan ooppera liittyy verismin perinteeseen, mutta Hindemithin musiikki viitoittaa konsertoivine muotoineen ja polyfonisine sävelkielineen tietä uudempaan musiikkiteatteriin. Oopperan esityskesto on noin kaksi tuntia. Orkesterissa on 2 huilua, 2 oboeta, 3 klarinettia, tenorisaksofoni, 3 fagottia, käyrätorvi, 2 trumpettia, 2 pasuunaa, tuuba, patarummut, lyömäsoittimet, piano ja jouset. Lisäksi näyttämömusiikkia soittavat oboe, 2 käyrätorvea, trumpetti, pasuuna, viulu ja 2 kontrabassoa. Teoksessa on myös sekakuoro, joka esittää hoviherroja ja -naisia, poliiseja sekä kansaa. Hindemith laati vuonna 1952 teoksesta uudistetun version, jossa on neljä näytöstä ja joka kestää puoli tuntia kauemmin. Alkuperäisversiota pidetään yleensä kuitenkin dramaturgisesti uskottavampana ja musiikillisesti yhtenäisempänä, ja sitä esitetään useammin. ==Roolit== *Cardillac, kultaseppä, baritoni *hänen tyttärensä, sopraano *upseeri, tenori *kultakauppias, basso *kavaljeeri, tenori *nainen, sopraano *poliisipäällikkö, baritoni *kuningas, mykkä rooli ==Lähteet== Luokka:Paul Hindemithin teokset Luokka:Saksankieliset oopperat Luokka:1920-luvun musiikkiteokset
Tolvajoki

Tolvajoki on Vuoksen vesistön Pielisen reitin latvaosiin kuuluva joki Loimolan kunnassa Karjalan tasavallan Suojärven piirissä Venäjällä. Tolvajoki saa alkunsa Tolvajärven pohjoisimmasta osasta, Ala-Tolvajärvestä, josta se virtaa luoteeseen Muntaanjärven lävitse Viiksinselkään Suomen rajalle. Tolvajärven ja Muntaanjärven välisellä osuudella Tolvajokeen laskee pohjoisesta Paastojärvi. Ennen 1940-luvun alueluovutuksia Tolvajoki kuului Suomelle ja se virtasi kokonaan Korpiselän kunnan alueella, lukuun ottamatta suuosaa, joka sijaitsi Ilomantsin kunnan alueella. == Lähteet == Luokka:Koitajoen valuma-alue Luokka:Karjalan tasavallan joet Luokka:Luovutettujen alueiden joet Luokka:Korpiselkä Luokka:Suojärven piiri
Hämeenlinnan kaunotar

Hämeenlinnan kaunotar, alaotsikoltaan Kolminäytöksinen komediahenkinen porvarisidylli 1780-luvun Hämeenlinnasta, on Mika Waltarin näytelmä vuodelta 1939. Waltari kirjoitti sen Hämeenlinnan kaupungin 300-vuotisjuhlallisuuksia varten. Näytelmä on esitetty kerran, Ylioppilasteatterin juhlanäytäntönä 19. tammikuuta 1939. Hämeenlinnalainen Karisto julkaisi näytelmän erillisenä kirjana.Rajala 1998, s. 145–147. ==Teemat ja henkilöt== Näytelmässä on kaavamainen rakkausjuoni, joka kuvaa kauppias Stephaniuksen kahden tyttären naima-aikeita. Tyttäristä Aurora on kaunis, hemmoteltu ja ylimielinen. Hän kieltäytyy kosinnoista, kunnes suostuu kaupungin rikkaimman kauppiaan, lihavan ja ontuvan Ingbergin vaimoksi. Sisarpuoli Rosa sen sijaan on nöyrä ja lempeä. Hän on tytöistä järkevämpi, sarkastisuuteen asti.Nummelin 2008, s. 73–77. Rakkausjuonen lisäksi näytelmä kuvaa Suomen 1700-luvun poliittista tilannetta Kustaa III:n ja Anjalan liiton aikaan. Linnoitusvänrikki Aram Schantz ja apteekkioppilas Antti Colles ovat valmiita liittymään Anjalan miehiin ja ajavat Suomen irrottamista Ruotsin yhteydestä. Siinä missä Schantz on puhtaan idealistinen vallankumouksellinen, Colles on elämänläheinen antisankari, joka valitsee sittenkin vaatimattoman perhe-elämän. Lisäksi näytelmässä esiintyviä henkilöitä ovat apteekkari Svanbeck, joka edustaa taantumusta ja kurinpitoa, ja linnan pyövelin leski Saara, jota epäillään noidaksi. Saara ja hänen vuohensa aiheuttavat näytelmässä monia kommelluksia, ja vuohi pelastaa Schantzin pulasta syömällä kirjeen, josta Schantzin osuus salaliittoon olisi paljastunut. Näytelmän henkilöillä ja teemoilla on yhteyksiä Waltarin muihin teoksiin. Panu Rajala vertaa idealistista Schantzia ja maanläheistä Collesia Sinuheen ja Kaptahiin. Lääketieteen ja noituuden teemat esiintyvät myös Paracelsus Baselissa -näytelmässä. Noituutta Waltari on kuvannut lisäksi Mikael Hakimissa ja näytelmässä Noita palaa elämään. Auroran tapaisia turhamaisia naisia esiintyy myös paljon Waltarin tuotannossa. ==Arvioita== Maaria Koskiluoman mukaan ei ollut ihme, että Hämeenlinnan kaunottaren esitys jäi ainoaksi. Hänen mielestään näytelmä voisi kelvata korkeintaan jonkin harrastajateatterin kesäohjelmaan.Koskiluoma 1982, s. 112. Panu Rajala taas arvelee, että näytelmästä voisi uudelleen sovitettuna ja ohjattuna tulla vieläkin ”pikkukaupunkia ravisteleva satiiri”, vaikka se onkin ”laatukuvamainen”. Juri Nummelinin mielestä Hämeenlinnan kaunotar on hauska ja sujuva draama, jossa on 1930-luvun suomalaisten elokuvien ja Hollywood- komedioiden screwball-henkeä, kun se kuvaa väärinkäsityksiä ja ongelmia, joista henkilöt vapautuvat melkein vain sattuman avulla. == Lähteet == * Koskiluoma, Maaria: Mika Waltarin näytelmät. Teoksessa * * === Viitteet === Luokka:Mika Waltarin näytelmät Luokka:83.2 Suomenkieliset näytelmät
Pfaff

Pfaff on muun muassa seuraavien henkilöiden sukunimi: * Alfred Pfaff (1926–2008), saksalainen jalkapalloilija * Jean-Marie Pfaff (s. 1953), belgialainen jalkapallomaalivahti * Kristen Pfaff (1967–1994), yhdysvaltalainen basisti * William Pfaff (1928–2015), yhdysvaltalainen kirjailija.
Alankomaiden siirtomaat Intiassa

Alankomaiden siirtomaat Intiassa olivat olemassa 1600-luvun alusta aina 1820-luvulle saakka. Niiden yhteinen hallintokeskus oli niemimaan länsirannikolla sijaitseva Kochi. Hollantilaiset perustivat ensimmäisen kauppa-asemansa Intiaan vuonna 1605. Alue julistettiin siirtomaaksi kolme vuotta myöhemmin. Hollannin Itä-Intian kauppakomppania perustettiin 1602 hoitamaan siirtomaiden hallintoa. Hollantilaisten siirtomaaomistukset laajenivat niemimaan itä- ja länsirannikolle, kunnes kiista siirtomaista johti konfliktiin Englannin kanssa. Britit miehittivät koko länsirannikkoa 1795–1818, minkä jälkeen Hollanti luopui virallisesti omistuksistaan. Loput Hollannin Intiasta liitettiin Brittiläiseen Intiaan vuonna 1825. ==Luettelo siirtokunnista== ===Länsirannikkolla=== *Cranganore *Kochi *Pallippuram *Quilon *Cannanore *Kundapura *Kayamkulam *Ponnani ===Itärannikolla=== *Golkonda *Bimilipatnam *Jaggernaikpoeram *Daatzeram *Nagelwanze *Palakol *Masulipatnam *Petapoeli *Paliakatta *Sadras *Tierepopelier *Tegenapatnam *Porto Novo *Nagapatnam *Tuticori == Lähteet == Intia Luokka:Intian historia
Karvonen

Karvonen on vanha itäsuomalainen sukunimi. Tunnettuja Karvosia ovat: *Aatami Hermanni Karvonen (1865–1937), Työmies-lehden ensimmäinen päätoimittaja *Aimo Karvonen (Sauli Kare, 1928–2016), nuortenkirjailija *Aki Karvonen (s. 1957), maastohiihtäjä, rajavartija *Allan Karvonen (1937–2016), pesäpalloilija *Anna- Mari Karvonen (s. 1982), teatteriohjaaja, esitystaiteilija, dramaturgi ja koreografi *Annikki Toikka-Karvonen (o.s. Toikka, 1915–2009), museonjohtaja, taideteollisuuskriitikko ja päätoimittaja *Arvi Karvonen (1888–1969), säveltäjä ja musiikkipedagogi *Aulis Karvonen (1939–2018), pesäpalloilija, Allan Karvosen veli *Börje Karvonen (1938–2016), nyrkkeilijä *Edvard Karvonen (1905–1973), kansallissosialisti ja sotilas *Eetu Karvonen (s. 1986), uimari ja uintivalmentaja *Elias Karvonen (s. 1994), jääkiekkoilija *Ilmari Karvonen (1893–1967), kirkkoherra, opettaja ja kristillinen kirjailija *Inkeri Karvonen (s. 1942), lastenkirjailija, opettaja *Jaakko Karvonen (1863–1943), lääkäri, professori, arkkiatri *Jorma Karvonen (s. 1949), suunnistaja ja hiihtosuunnistaja *Juha Karvonen (s. 1943), liikuntalääketieteen dosentti *Juhani Karvonen (1929–1983), kasvatustieteilijä, professori *Juhani Karvonen (s. 1951), metsänhoitaja, järjestöjohtaja ja päätoimittaja, metsäneuvos *Juho Karvonen (1888–1966), metsätyömies, piirisihteeri, kunnallisneuvos ja kansanedustaja *Jussi Karvonen, Majuri (s. 1984), rap-artisti *Jusu Karvonen (s. 1993), jalkapalloilija *Kauko Karvonen (1895–1948), jääkiekkovaikuttaja *Klaus Karvonen (1911–1954), pesäpalloilija *Kyösti Karvonen (s. 1955), päätoimittaja ja diplomikielenkääntäjä *Lauri Karvonen (s. 1952), politiikan tutkija ja valtiotieteen professori *Markku Karvonen (1966–2018), pika- ja aitajuoksija *Martti Karvonen (1917–2009), lääkäri, fysiologi, lääkintäkenraalimajuri, Ilmavoimien päällikkölääkäri, Annikki Toikka-Karvosen puoliso *Pentti Karvonen (1931–1996), eversti *Pentti Karvonen (1931–2022), kestävyys- ja estejuoksija *Pentti Karvonen (s. 1942), lääketieteen lisensiaatti *Reijo Karvonen (s. 1953), laulaja *Reino Karvonen (1932–2007), kestävyysjuoksija, juoksija Pentti Karvosen veli *Santtu Karvonen (s. 1979), näyttelijä *Sirkku Karvonen, Indica-yhtyeen kosketinsoittaja *Taina Karvonen (s. 1989), uimahyppääjä *Tatja Karvonen (s. 1974), rehtori ja Keskustan ent. kansanedustaja *Tauno Karvonen (1939–1998), näyttelijä *Toivo Karvonen (1906–1988), kommunistipoliitikko *Topi Karvonen, basisti ja sessiomuusikko *Veikko Karvonen (1923–2019), yritysjohtaja, kauppaneuvos *Veikko Karvonen (1926–2007), kestävyysjuoksija, olympiamitalisti *Viljo Karvonen (1906–1994), linja-autoliikennöitsijä, kanteleensoittaja ja pelimanni. ; Lisäksi *Lea Karvonen, kustannusosakeyhtiö Tammen kääntäjien käyttämä yhteinen salanimi *Onttoni Miihkali (oik. Mikko Miihkali Karvonen, vuodesta 1952 Mikael Karresand, 1904–1979), sotakirjailija *Heikki Soisalo (oik. Johan Henrik Karvonen, 1874–1950), näytelmäkirjailija.
Joel Kanebjörk

Joel Kanebjörk (s. 24. helmikuuta 1988 Uppsala, Ruotsi) on ruotsalainen salibandypelaaja. Hän edustaa Ruotsin Superliigassa Storvretaa. Hän on pelannut Ruotsin maajoukkueessa vuodesta 2006 lähtien. ==Ura== Kanebjörk aloitti salibanyn pelaamisen kahdeksanvuotiaana Siriusin junioreissa. Sittemmin hän edusti junioritasolla Hagundaa ja Årstaa. Aikuisten tasolla Kanebjörk pelasi ensimmäisen kerran kaudella 2005–2006 Storvretassa Ruotsin pääsarjassa. Hän pelasi kauden aikana 18 ottelua ja teki kaksi maalia. Toisella kaudellaan Kanebjörk pelasi 21 ottelua ja keräsi kuusi tehopistettä (5+1). Kaudella 2008–2009 Kanebjörk kävi pelaamassa yhden ottelun Ruotsin 2-divisioonassa, mutta palasi seuraavaaksi kaudeksi takaisin vanhaan seuraansa. ==Maajoukkueura== Kanebjörk edusti Ruotsin alle 19-vuotiaiden maajoukkuetta vuosina 2004–2006. Tuona aikana hän pelasi 12 ottelua ja keräsi 21 tehopistettä. Aikuisten tasolla Kanebjörk edusti Ruotsia ensi kerran vuonna 2006. Hänet valittiin ensimmäistä kertaa MM-kisoihin vuonna 2010. Kanebjörk oli turnauksen päätteeksi maansa toiseksi paras pistemies 16 pisteellä. Kanebjörk saavutti kisoissa hopeaa, kun Ruotsi hävisi loppuottelun Suomelle maalein 6–2. ==Lähteet== * Joel Kanebjörkin profiili IFF:n sivustolla * Joel Kanebjörkin profiili innebandy.se sivustolla Luokka:Ruotsalaiset salibandyn pelaajat Luokka:Vuonna 1988 syntyneet Luokka:Elävät henkilöt
Shivaji

Chhatrapati Shivaji Maharaj Bhosle (; 19. helmikuuta 1630 – 3. huhtikuuta 1680) oli intialainen hallitsija, joka perusti Maratin valtakunnan. Shivajin syntymän aikoihin suurmogulit halitsivat Intian pohjoisosaa, Bijapurin ja Golkondan sulttaanit sen eteläosaa. Maratin valtakunta taisteli Shivajin johdolla Suurmogulien valtakuntaa vastaan vuosia ja sai vähitellen haltuunsa osia Suurmogulien valtakunnasta. Shivaji sai Chhatrapati-arvonimen 1674. Hän on edelleen kansallissankari etenkin Maharashtran osavaltiossa. ==Lähteet== ==Aiheesta muualla== Luokka:Intialaiset hallitsijat Luokka:Vuonna 1630 syntyneet Luokka:Vuonna 1680 kuolleet
À Tout le Monde (Set Me Free)

À Tout le Monde (Set Me Free) on yhdysvaltalaisen heavy metal -yhtye Megadethin single, joka on julkaistu vuonna 2007. Kappale on uudelleen nauhoitettu versio yhtyeen kappaleesta À Tout le Monde, joka on julkaistu vuoden 1994 albumilla Youthanasia. == Kappaleet == # == Kokoonpano == * Dave Mustaine – laulu, kitara * Glen Drover – kitara * James LoMenzo – bassokitara * Shawn Drover – rummut, lyömäsoittimet \+ * Cristina Scabbia – laulu == Lähteet == Luokka:Megadethin kappaleet Luokka:Vuoden 2007 kappaleet en:À Tout le Monde (Set Me Free)
Benedikt Höwedes

Benedikt Höwedes (s. 29. helmikuuta 1988 Haltern, Nordrhein-Westfalen, Länsi- Saksa) on saksalainen jalkapalloilija. Hän voitti maailmanmestaruuden vuonna 2014. Hän edusti suurimman osan pelaajaurastaan FC Schalkea sekä lopuksi yhden kauden lainalla Italian Serie A:n Juventusta ja kaksi kautta Venäjän Valioliigan FK Lokomotiv Moskovaa. Hän oli pelipaikaltaan keskuspuolustaja. == Seurajoukkueura == Höwedes siirtyi gelsenkircheniläisseura Schalken junioriakatemiaan vuonna 2001. Tammikuussa 2007 hän teki ensimmäisen ammattilaissopimuksensa, joka oli pituudeltaan kauden 2009–2010 loppuun. Hän teki ensiesiintymisensä edustusjoukkueessa 3. lokakuuta 2007 Mestarien liigan ottelussa Valenciaa vastaan.Zwangspause für Pander Kicker. Viitattu 9.12.2010. Joulukuussa 2008 hän teki Schalken kanssa jatkosopimuksen, joka ulottui kesään 2014 asti. Höwedes pelasi Schalkessa lokakuusta 2007 alkaen kaikkiaan 240 bundesliigaottelua, joissa hän teki 12 maalia. Mestarien liigassa hän pelasi Schalken joukkueessa 35 ottelua, joissa hän teki viisi maalia. UEFA-cupissa hän pelasi viisi ottelua ja Eurooppa-liigassa 22 ottelua, joissa hän teki yhden maalin. Hän voitti Saksan cupin vuonna 2011 ja syötti välieräottelussa Bayern Müncheniä vastaan ottelun ainoan maalin sekä teki joukkueensa kolmannen maalin Schalken voittaessa loppuottelussa MSV Duisburgin 5–0. Samana vuonna hän voitti Saksan supercupin. Kaudesta 2011–2012 alkaen Höwedes oli joukkueen kapteeni. Kaudella 2017–2018 Höwedes oli lainalla italialaisseura Juventuksessa mutta kärsi loukkaantumisista ja pelasi vain kolme Serie A:n ottelua, joissa hän teki yhden maalin. Kaudet 2018–2020 hän pelasi venäläisseura FK Lokomotiv Moskovassa. Venäjän Valioliigassa hän pelasi 35 ottelua ja teki niissä kolme maalia. Lokomotiv voitti Venäjän cupin 2019 mutta loukkaantumisensa vuoksi Höwedes ei pelannut loppuottelussa. Mestarien liigassa hän pelasi moskovalaisseuran pelaajana 11 ottelua. Höwedes kertoi pelaajauransa päättymisestä kesällä 2020. == Maajoukkueura == Höwedes pelasi Saksan maajoukkueessa ensimmäisen ottelunsa toukokuussa 2011. Hän pelasi kaikkiaan 44 maaottelua ja teki niissä kaksi maalia, ystävyysotteluissa Argentiinaa vastaan elokuussa 2012 ja Armeniaa vastaan kesäkuussa 2014. Hän pelasi MM-kilpailuissa 2014 täyden peliajan Saksan kaikissa otteluissa joukkueen voittaessa maailmanmestaruuden. EM-kilpailuissa 2012 Höwedes kuului Saksan joukkueeseen mutta ei päässyt kentälle. EM-kilpailuissa 2016 Saksan yltäessä välieriin Höwedes pelasi joukkueensa kaikissa kuudessa ottelussa ja niistä neljästi avauskokoonpanossa. Höwedes voitti alle 21-vuotiaiden maajoukkueessa Euroopan-mestaruuden vuonna 2009 ja teki maalin alkulohko- ottelussa Suomea vastaan. == Lähteet == == Aiheesta muualla == * Höwedesin esittely Transfermarkt -sivustolla Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1988 syntyneet Luokka:Elävät henkilöt
Volgajoki

Volgajoki on Vuoksen vesistön Pielisen reitin latvaosiin kuuluva joki Loimolan kunnassa Karjalan tasavallan Suojärven piirissä Venäjällä. Volgajoki saa alkunsa Tolvajärven kylän ja autioituneen Lehmivaaran kylien välissä sijaitsevasta pienestä Säynäjärvestä, josta se virtaa myös autioituneen Kokkarin kylän länsipuolella olevan Sonkausjärven lävitse ja myös autioituneen Karalin kylän itäpuolella olevan Petäjäjärven lävitse ja laskee Viiksinselkään nykyiselle Suomen ja Venäjän rajalle. Jokeen yhtyy etelästä Kilpijärvien laskujoki. Ennen 1940-luvun alueluovutuksia Volgajoki kuului Suomelle ja se virtasi kokonaan Korpiselän kunnan alueella. == Lähteet == Luokka:Koitajoen valuma-alue Luokka:Karjalan tasavallan joet Luokka:Luovutettujen alueiden joet Luokka:Korpiselkä Luokka:Suojärven piiri
Frédéric Sammaritano

Frédéric Sammaritano (s. 23. maaliskuuta 1986 Vannes, Ranska) on ranskalainen jalkapalloilija. Hän edustaa Ranskan pääsarjassa pelaavaa Ajaccioa ja on pelipaikaltaan keskikenttäpelaaja. Sammaritano siirtyi kesällä 2011 Ajaccioon. Aikaisemmin urallaan hän on edustanut Yzeurea yhden, Vannesia kolmen ja Auxerrea yhden kauden ajan. == Lähteet == * Sammaritanon esittely Playerhistory.com-sivustolla * Sammaritanon esittely ESPN:n Soccernet- sivustolla Luokka:Ranskalaiset jalkapalloilijat Luokka:Vuonna 1986 syntyneet Luokka:Elävät henkilöt
Paini kesäolympialaisissa 1952 – kreikkalais-roomalaisen painin 52 kg

Kreikkalais-roomalaisen painin sarjaan 52 kg osallistui 17 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta. ==1.kierros== Voittaja – Hävinnyt tulos Heinrich Weber – Werner Zimmer selkävoitto ajassa 3.29 Béla Kenéz – Fahrettin Akbas 3-0 Boris Gurevitš – Borivoje Vukov 3-0 Sven Thomsen – Josef Zeman 3-0 Maurice Mewis – Dumitru Pirvulescu 3-0 Bengt Johansson – Frantz Brunner 3-0 Ignazio Fabra – Edmond Faure 3-0 Mahmoud Fawzy – Frithjof Clausen selkävoitto ajassa 3.25 Leo Honkala – lepovuorossa Norjan Clausen keskeytti kilpailun 1.kierroksen jälkeen. ==2.kierros== Voittaja – Hävinnyt tulos Leo Honkala – Werner Zimmer selkävoitto ajassa 6.41 - Zimmer karsiutui. Heinrich Weber – Fahrettin Akbas 3-0 - Akbas karsiutui. Borivoje Vukov – Béla Kenéz selkävoitto ajassa 1.40 Boris Gurevitš – Sven Thomsen selkävoitto ajassa 4.42 Maurice Mewis – Josef Zeman selkävoitto ajassa 6.54 - Zeman karsiutui. Dumitru Pirvulescu – Frantz Brunner 3-0 - Brunner karsiutui. Bengt Johansson – Edmond Faure 3-0 - Faure karsiutui. Ignazio Fabra – Mahmoud Fawzy selkävoitto ajassa 4.15 ==3.kierros== Voittaja – Hävinnyt tulos Leo Honkala – Heinrich Weber 2-1 Boris Gurevitš – Béla Kenéz 3-0 - Kenéz karsiutui. Borivoje Vukov – Sven Thomsen 3-0 - Thomsen karsiutui. Bengt Johansson – Maurice Mewis 3-0 Ignazio Fabra – Dumitru Pirvulescu 3-0 - Pirvulescu karsiutui. Mahmoud Fawzy – lepovuorossa ==4.kierros== Voittaja – Hävinnyt tulos Leo Honkala – Mahmoud Fawzy 3-0 - Fawzy karsiutui. Heinrich Weber – Borivoje Vukov 3-0 - Molemmat karsiutuivat. Boris Gurevitš – Maurice Mewis 3-0 - Mewis karsiutui. Ignazio Fabra – Bengt Johansson 3-0 - Johansson karsiutui. ==Mitaliottelut== Voittaja – Hävinnyt tulos Boris Gurevitš – Leo Honkala 3-0 Ignazio Fabra – Leo Honkala 3-0 Boris Gurevitš – Ignazio Fabra 3-0 ==Lopullinen järjestys== Sija Painija Pisteet kierroksittain Pisteet kierroksittain Pisteet kierroksittain Pisteet kierroksittain Finaalit Finaalit 1 Boris Gurevitš -1 0 -1 -1 -1 -1 2 Ignazio Fabra -1 0 -1 -1 -1 -3 3 Leo Honkala 0 0 -1 -1 -3 -3 4 Heinrich Weber 0 -1 -3 -1 5 Mahmoud Fawzy 0 -3 0 -3 5 Bengt Johansson -1 -1 -1 -3 7 Borivoje Vukov -3 0 -1 -3 7 Maurice Mewis -1 0 -3 -3 9 Béla Kenéz -1 -3 -3 9 Sven Thomsen -1 -3 -3 9 Dumitru Pirvulescu -3 -1 -3 12 Werner Zimmer -3 -3 12 Fahrettin Akbas -3 -3 12 Josef Zeman -3 -3 12 Frantz Brunner -3 -3 12 Edmond Faure -3 -3 17 Frithjof Clausen -3 X ==Lähteet== * http://www.olympic.neostrada.pl/ols/1952HELnr5.pdf * http://www.sports- reference.com/olympics/summer/1952/WRE/mens-flyweight-greco-roman.html Luokka:Paini kesäolympialaisissa 1952
Ibson

Ibson Barreto da Silva, yleensä vain Ibson (s. 7. marraskuuta 1983 Niterói, Brasilia) on brasilialainen jalkapalloilija. Hän edustaa venäläistä Spartak Moskovaa ja on pelipaikaltaan keskikenttäpelaaja. == Seurajoukkueura == Ibson on brasilialaisseura Flamengon kasvatti. Joukkueeseen hän siirtyi 9-vuotiaana vuonna 1992. Edustusjoukkueeseen hän nousi vuonna 2003 ja teki ensiesiintymisensä ottelussa Vasco da Gamaa vastaan. Hän pelasi yhteensä yhdeksän ottelua ensimmäisellä kaudellaan. Seuraavilla kausilla hän nousi yhdeksi joukkueen luottopelaajista. Tammikuussa 2005 Ibson siirtyi portugalilaisseura Portoon noin 2,5 miljoonan dollarin siirtokorvauksella. Monet kritisoivat siirtoa muun muassa siitä, että Flamengo suostui myymään Ibsonin hyvin pienellä siirtokorvauksella. Seura kuitenkin perusteli myyntiään pelaajan sopimuksen umpeutumisella vuoden loppuun mennessä, mikä olisi voinut mahdollistaa tilanteen, jossa siirtokorvausta ei saada laisinkaan. Ibsonin alku Portossa oli hyvä, ja hän onnistui vakiinnuttamaan pelipaikkansa avauskokoonpanossa. Ensimmäisellä kokonaisella kaudellaan 2005–2006 hän voitti joukkueen kanssa pääsarjanmestaruuden, cupin sekä supercupin. Kaudella 2006–2007 hän ajautui riitoihin päävalmentaja Jesualdo Ferreiran kanssa ja menetti paikkansa joukkueen avauskokoonpanossa. Heinäkuussa 2007 hän palasi lainasopimuksella Flamengoon. Ibson pelasi joukkueessa seuraavat kaksi kautta, joiden aikana hänelle kertyi otteluita yhteensä 62 ja niissä maaleja 17. 13\. heinäkuuta 2009 Ibson vapautettiin sopimuksesta Porton kanssa, ja niin hän teki kolmivuotisen sopimuksen venäläisseura Spartak Moskovan kanssa. Hänestä maksettiin 5 miljoonan euron siirtokorvaus. == Aiheesta muualla == * Ibsonin esittely SambaFoot-sivustolla Luokka:Brasilialaiset jalkapalloilijat Luokka:Vuonna 1983 syntyneet Luokka:Elävät henkilöt
Celluloid Heroes

Celluloid Heroes on The Kinks -yhtyeen kappale ja single vuonna 1972 julkaistulta albumilta Everybody's in Show-Biz – Everybody's a Star. Vaikka single ei saavuttanut ilmestyessään menestystä, on sitä pidetty jopa yhtyeen pääasiallisen laulunkirjoittajan Ray Daviesin hienoimpana lauluna. The Kinksin kitaristi Dave Davies on kuvannut ”Celluloid Heroesia” yhtyeen ”suurimmaksi hitiksi, joka ei ollut hitti”. Hänen mukaansa singlen floppaamisen syynä oli muun muassa se, että kappale oli edellä aikaansa, ja lisäksi DJ:t eivät juurikaan soittaneet sitä, koska se oli heidän mielestään liian pitkä radioon.Everybody's in Show-Biz -albumin CD-version kansilehtinen Tämä siitäkin huolimatta, että kappaleen singleversio oli lähes kaksi minuuttia albumiversiota lyhyempi. ==Sanoitus== ”Celluloid Heroes” kuvaa elokuvatähtien epätodellista ja valheellista maailmaa tarkalla, mutta ymmärtäväisellä ja lämpimällä tavalla. Sanoitus antaa ymmärtää, että jokainen ihminen on tähti omasta takaa. Kappaleen teksti sijoittuu Los Angelesin Hollywood Boulevardille, jossa sijaitsee Hollywood Walk of Fame, joka tunnetaan maahan tehdyistä, viihdealalla ansioituneille henkilöille omistetuista tähtikuvioista. Kappaleessa muun muassa kehotetaan olemaan astumatta Greta Garbon päälle, mutta vastaavasti olemaan lähellä Bette Davisia, koska hänen elämänsä oli yksinäistä. ”Celluloid Heroes” kritisoikin elokuvateollisuutta, mutta antaa samalla sympatiaa sen uhreiksi joutuneita kohtaan. Kappaleessa nimeltä mainittavat näyttelijät ovat Greta Garbo, Rudolph Valentino, Bela Lugosi, Bette Davis, George Sanders, Mickey Rooney ja Marilyn Monroe. ==Muita versioita== Cover-version kappaleesta on tehnyt muun muassa Steve Vai. Lisäksi Ray Davies on duetoinut kappaleen livenä sekä Bon Jovin että Joan Jettin kanssa. Juice Leskinen levytti kappaleen suomeksi nimellä ”Paperitähdet” vuonna 1978. Samaa Leskisen käännöstä käytti Popeda-yhtye vuonna 1999. Vuonna 2010 Davies teki kappaleesta uuden version yhdessä Jon Bon Jovin ja Richie Samboran kanssa albumilleen See My Friends. ==Kappaleet singlellä== A-puoli # B-puoli # * ==Lähteet== Luokka:The Kinksin kappaleet Luokka:Vuoden 1972 kappaleet
Alex Meschini

Alexandre Raphael Meschini, yleensä vain Alex (s. 25. maaliskuuta 1982 Cornélio Procópio, Brasilia) on brasilialainen jalkapalloilija. Hän edustaa venäläistä Spartak Moskovaa ja on pelipaikaltaan hyökkäävä keskikenttäpelaaja. == Ura == 11\. maaliskuuta 2004 Alex teki nelivuotisen sopimuksen Internacionalin kanssa. Hänestä maksettiin 450 000 euron siirtokorvaus. Ennen siirtymistään hän edusti yhden kauden ajan Guarania. Helmikuussa 2009 hän siirtyi venäläiseen Spartak Moskovaan. Pelattuaan 1,5 vuoden ajan joukkueessa hänet päätettiin nimetä uudeksi kapteeniksi. ===Maajoukkue=== Alex teki ensiesiintymisensä Brasilian maajoukkueessa 12. lokakuuta 2008 ottelussa Venezuelaa vastaan. == Aiheesta muualla == * Alexin esittely World Football -sivustolla Luokka:Brasilialaiset jalkapalloilijat Luokka:Vuonna 1982 syntyneet Luokka:Elävät henkilöt
Serge Gumienny

Serge Gumienny (s. 14. huhtikuuta 1972 Sint-Truiden, Belgia) on belgialainen jalkapalloerotuomari. Hänestä tuli kansainvälinen erotuomari vuonna 2003. Hän on tuominnut uransa aikana muutamissa eri sarjoissa muun muassa Belgian sekä Alankomaiden pääsarjassa. Seurajoukkueiden kansainvälisellä tasolla hän on tuominnut UEFA Intertoto Cupissa, Eurooppa-liigassa ja Mestarien liigassa. == Aiheesta muualla == * Gumiennyn esittely World Referee -sivustolla Luokka:Belgialaiset jalkapallotuomarit Luokka:Vuonna 1972 syntyneet Luokka:Elävät henkilöt
Over the Rainbow

”Over the Rainbow” (suomeksi ”Sateenkaaren tuolla puolen”) on Harold Arlenin säveltämä ja E. Y. Harburgin sanoittama musiikkikappale vuoden 1939 elokuvasta Ihmemaa Oz. Sen esitti elokuvassa Judy Garland ja kappale voitti parhaan laulun Oscar-palkinnon. Suomenkieliset sanat kirjoitti Usko Kemppi ja sen ovat Suomessa levyttäneet muun muassa Vieno Kekkonen, Olavi Virta ja Reijo Taipale. Kappale valittiin 1900-luvun parhaaksi lauluksi vuonna 2001 yhdysvaltalaisten musiikkiyhtiöiden Recording Industry Association of America ja National Endowment for the Arts -viraston järjestämässä äänestyksessä. American Film Institute valitsi sen vuonna 2004 kaikkien aikojen parhaaksi elokuvakappaleeksi. Vuonna 1939 Yhdysvaltojen singlelistalle nousi kappaleella neljä eri artistia: Garland, Bob Crosby, Larry Clinton sekä Glenn Miller, jonka levytys laulaja Ray Eberlen kanssa nousi listaykköseksi. Garland levytti kappaleen useita kertoja urallaan. Hänen alkuperäinen levytyksensä valittiin vuonna 1981 Grammy Hall of Fameen. Kappaleen ovat levyttäneet lukuisat laulajat ja instrumentalistit eri tyylilajeissa ja sitä on käytetty monissa elokuvissa, televisio-ohjelmissa ja teatterinäytelmissä. == Lähteet == Luokka:Vuoden 1939 kappaleet Luokka:Harold Arlenin säveltämät kappaleet Luokka:E. Y. Harburgin sanoittamat kappaleet Luokka:Oscar-palkitut kappaleet Luokka:Jazzstandardit
Geranioli

Geranioli eli trans-3,7-dimetyyliokta-2,6-dien-1-oli (C10H18O) on monoterpenoideihin kuuluva tyydyttymätön alkoholi. Yhdistettä käytetään hajusteena ja makuaineena. Geraniolin cis-isomeeria nerolia käytetään samalla tavoin. == Esiintyminen luonnossa ja synteettinen valmistus == Yhdistettä esiintyy kasveissa, kukkien tuoksuissa ja semiokemikaalina eliöiden viestinnässä. Geraniolia esiintyy suuressa määrin muun muassa palmarosakasvin (Cymbopogon martinii), ruusun, kurjenpolvien ja vähäisemmässä määrin sitronellan eteerisissä öljyissä ja sitä voidaan eristää näistä kasveista. Yhdiste voi esiintyä joko esterinä tai vapaana geraniolina.. Geraniolia voidaan valmistaa myös synteettisesti. Yleisesti käytettäviä reittejä on kolme. Sitä voidaan valmistaa β-pineenistä pyrolyysillä eli hajottamalla kuumennuksen avulla. Pyrolyysituote myrseeni reagoi suolahapon kanssa muodostaen geranyyli-, neryyli, ja linalyyliklorideja kupari(I)kloridikatalyytin läsnä ollessa. Näistä saadaan vastaavia asetaattiestereitä käsittelemällä niitä natriumasetaatilla. Saippuoitumisen jälkeen geranioli voidaan erottaa alipainetislauksella. Geraniolia voidaan valmistaa myös isomeroimalla linalolia ortovanadaattikatalyytillä tai pelkistämällä sitronellaalia vedyllä. == Reaktioita == Geraniolista voidaan valmistaa myös muita yhdisteitä. Kuparikatalyyttien läsnä ollessa yhdisteen hiilirunko järjestäytyy uudelleen, jolloin muodostuu sitronellaalia. Hapon, esimerkiksi rikkihapon, vaikutuksesta geranioli syklisoituu terpineoliksi. Yhdiste muodostaa estereitä muurahaishapon, etikkahapon, voihapon ja isovaleriaanahapon kanssa ja myös näitä käytetään hajusteena. == Käyttö == Geraniolia käytetään hajusteena ja makuaineena. Se antaa yhdessä muiden samankaltaisten yhdisteiden kanssa esimerkiksi vadelman, karhunvatukan, mustikan ja greipin kaltaisen aromin. == Lähteet == == Aiheesta muualla == *Kyoto Encyclopedia of Genes and Genomes (KEGG): Geraniol *ChemBlink: Geraniol *Liber Herbarum II: Geraniolia sisältäviä kasveja *Dr. Duke's Phytochemical and Ethnobotanical Databases: Geraniol *Pherobase: Floral Compound – geraniol *Pherobase: Semiochemical – geraniol *Food Component Database (FooDB): Geraniol Luokka:Terpeenit Luokka:Primääriset alkoholit
The Birds of America

The Birds of America on John James Audubonin vuosina 1827–1838 julkaistu teos, jossa hän esittelee Amerikan linnustoa. Siitä on otettu myöhemmin useita painoksia, ja se on ilmestynyt myös suomeksi. Yksi kirjan ensipainoksen kappaleista on myyty huutokaupassa ennätyshintaan. == Julkaisu == Yhdysvaltalaiset kustantajat eivät halunneet julkaista teosta, joten Audubon matkusti vuonna 1826 Englantiin. Liverpoolissa hän onnistui vakuuttamaan merkittäviä kustantajia portfoliollaan, jossa oli kuvia linnuista. Lontoolainen kaivertaja Robert Havell valittiin tekemän Audubonin kanssa yhteistyötä kirjan julkaisemiseksi. Alkujaan The Birds of American kaivertajaksi valittiin William H. Lizars. Hänestä ei ollut kuitenkaan tuottamaan Audubonin vaatimia luonnollisen kokoisia lintukuvia. Lizars ehti tehdä vain muutamia luonnoksia. Havell oli parempi vaihtoehto teoksen kuvittajaksi, ja hän osasi lisäksi akvatintamenetelmän. The Birds of American ensimmäinen painos ilmestyi vuosina 1827–1838. Siihen oli tehty 435 käsinväritettyä akvatintakaiverrusta, jotka esittelivät 1 065 lintua 489 eri lajista. Yksi sivu oli suuruudeltaan 63,5 × 96,5 senttimetriä. On arvioitu, että Audubonilta tilattiin kirjaa noin 200 kappaletta. Kirjasta tehtiin myöhemmin uusia erilaisia laitoksia. Vuosina 1840–1844 siitä painettiin New Yorkissa oktaavopainos. Sen sivut olivat suurudeltaan noin 8 × 27 senttimetriä, ja siinä on linnuista 500 kuvaa. Audubonin kuoleman jälkeen hänen nuorin poikansa John Woodhouse aloitti uuden laitoksen painamisen noin vuonna 1860. Sen piti olla alkuperäisen teoksen täydellinen uudelleenjulkaisu. Sisällissodan aiheuttamat talousvaikeudet kuitenkin pysäyttivät laitoksen tuottamisen 105 kappaleen jälkeen. Suunnitelmien mukaan niitä oli tarkoitus painaa 500 kappaletta. Suomeksi teos on ilmestynyt nimellä Linnut (Weilin & Göös, 1990; ISBN 951-35-4989-5). == Teos nykyään == Teosta on luonnehdittu siten, että siinä yhdistyy niin taidetta, luonnontiedettä kuin käsityötaitoakin. Teoksesta tunnetaan 119 kappaletta, joista 108 on museoissa tai kirjastoissa. Yksityisessä omistuksessa olevista myytiin huutokaupalla kappale, jota pidetään laadullisesti yhtenä parhaista. Aiemmin se kuului vuonna 1955 kuolleen lordi Heskethin kokoelmaan mutta siirtyi Sothebyn huutokaupassa 8,6 miljoonan euron hintaan välittäjän haltuun joulukuussa 2010. Tiedosto:277 Hutchins's Barnacle Goose (cropped).jpg|Kanadanhanhi Tiedosto:Audubon-Flamingo.jpg|Flamingo ==Katso myös== *Luettelo lintukirjoista ==Lähteet== Luokka:Kirjat linnuista Luokka:Yhdysvaltalaiset tietokirjat Luokka:1800-luvun kirjat
Laulaja (albumi)

Laulaja on suomalaisen iskelmälaulaja Kari Tapion studioalbumi, joka on julkaistu vuonna 1994. Albumi on myynyt kultalevyyn oikeuttavan määrän. ==Kappaleet== # # # # # # # # # # # # == Lähteet == Luokka:Vuoden 1994 albumit Luokka:Kari Tapion albumit
Shoreham-luokka (sluuppi)

Shoreham-luokka oli Britannian kuninkaallisen laivaston kahdeksan 1930-luvun alussa valmistetun sluupin muodostama alusluokka. Ne olivat lähinnä pidennetyllä rungolla valmistettuja edeltäneen Bridgewater-luokan aluksia. == Suunnittelu == Alusten pituus oli etriä ja leveys etriä. Täysin kuormattuina alusten syväys oli etriä. Shorehamin uppoumaksi kuitenkin ilmoitettiin etriä ja loppujenkin uppouma kasvoi vastaavaksi vuoteen 1940 mennessä.Hague 1993 s. 32 Alusten voimanlähteenä kaksiakselinen turbiinimoottorit, jotka tuottavat 2 000 hevosvoimaa. Alusten suunniteltu maksiminopeus oli 16,5 solmua. Alusten säiliöissä oli 290 tonnia polttoainetta, jota kului 0,54 tonnia tunnissa 10 solmun nopeudella. Alusten aseistukseksi suunniteltiin yhtä neljän tuuman tykkiä ja neljää kolmen naulan tykkiä, mitä täydennettiin vuoden 1930 laivasto-ohjelmassa toisella ilmatorjuntakykyisellä neljän tuuman tykilläHague 1993 s. 38. Vuoden 1938 aikana kaikkien alusten neljän tuuman tykki vaihdettiin ilmatorjuntakykyiseksi ja samalla lisättiin neliputkinen .50" konekivääri. == Alukset == Shoreham-luokan sluupit Nimi Telakka Kölinlasku Vesille Valmis KohtaloHague 1993 s. 38 HMS Bideford Devonport 10. kesäkuuta 1930 1. huhtikuuta 1931 27. marraskuuta 1931 romutettu 1949 HMS Fowey Devonport 24. maaliskuuta 1930 4. marraskuuta 1930 11. syyskuuta 1931 myyty Wheelock Marsden and Companylle kauppa-alukseksi lokakuussa 1946 nimellä SS Rowlock romutettu 1950 Mombasassa HMS Rochester Chatham 24. marraskuuta 1930 16. heinäkuuta 1931 24. maaliskuuta 1932 romutettu 1951 HMS Shoreham Devonport 19. joulukuuta 1929 22. marraskuuta 1930 2. marraskuuta 1931 romutettu 1946 HMS Dundee Chatham/Hawthorn Leslie and Company 1. joulukuuta 1931 20. syyskuuta 1932 31. maaliskuuta 1933 Saksan laivaston sukellusveneen U-48 upottama 15. syyskuuta 1940 HMS Falmouth Devonport/Hawthorn Leslie and Company 31. elokuuta 1931 19. huhtikuuta 1932 27. lokakuuta 1932 nimetty 1952 RNVR Calliopeksi romutettu 1968 HMS Milford Devonport/Yarrow Shipbuilders 14. syyskuuta 1931 11. kesäkuuta 1932 22. joulukuuta 1932 romutettu 1949 HMS Weston Devonport/Yarrow Shipbuilders 7. syyskuuta 1931 23. heinäkuuta 1932 23. helmikuuta 1933 romutettu 1947 ==Lähteet== * * === Viitteet === *
Madaba (kuvernementti)

Madaba' () on yksi Jordanian kahdestatoista kuvernementista.Ulkoasiainministeriö: Maat ja alueet: Poliittinen järjestelmä - Maatiedosto Jordania Viitattu 8.12.2010. Se sijaitsee maan länsiosassa rajautuen lännessä Kuolleeseen mereen. Kuvernementin pinta-ala on 940 neliökilometriä ja se on kooltaan Jordanian kolmanneksi pienin.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 9.12.2010. Alueella asui vuonna 2008 yhteensä 146 300 ihmistä. Kuvernementin pääkaupunki on noin 70 000 asukkaan Madaba (2004). == Lähteet == == Aiheesta muualla == Luokka:Jordanian kuvernementit
Erskine

Erskine voi tarkoittaa seuraavia: * Erskine, kaupunki Skotlannissa * Erskine, yhdysvaltalainen 1927–1930 valmistettu automerkki * Erskine, sukunimenä: ** Carl Erskine (1926–2024), yhdysvaltalainen baseballpelaaja ja kirjailija ** Joe Erskine (1934–1990), walesilainen nyrkkeilijä ** John Erskine (s. 1980), kanadalainen jääkiekkoilija ** Kenneth Erskine (s. 1962), brittiläinen sarjamurhaaja ** Peter Erskine (s. 1954), yhdysvaltalainen jazzrumpali ja -säveltäjä, ** Ralph Erskine (1914–2005), brittiläis-ruotsalainen arkkitehti ** Scott Erskine (1963–2020), yhdysvaltalainen sarjamurhaaja Luokka:Luettelot henkilöistä sukunimen mukaan
Compossibilis

Compossibilis (lat. com-, 'yhdessä', 'kanssa' + possibilis, 'mahdollinen') on filosofinen käsite, joka on peräisin Gottfried Leibniziltä. Leibnizin mukaan täydellinen yksilöllinen asia (esimerkiksi henkilö) koostuu ominaisuuksistaan, ja nämä määräävät henkilön suhteet muihin henkilöihin. Yksilön olemassaolo saattaa olla ristiriidassa toisen olemassaoloon. Mahdollinen maailma on tehty yksilöistä, jotka ovat yhteensopivia, compossibilis, eli yksilöitä, jotka voivat olla olemassa yhdessä. Mahdolliset maailmat ovat olemassa mahdollisuuksina Jumalan mielessä. Yksi maailma sitten realisoituu oikeaksi maailmaksi, ja tämä on kaikkein paras maailma. Brandon C. Look näkee compossibilis-käsitteen sekä sen läheisen sukulaisen, paras kaikista maailmoista -argumentin, löytyvän Leibnizin teoksista Discours de métaphysique, The Ultimate Origination of Things, On Freedom, sekä läpi hänen tuotantonsa. Termi itsessään löytyy teoksesta Die philosophischen Schriften III, Leibniz kirjeestä Louis Bourguet'lle. == Katso myös == * David Kellogg Lewis * Kvanttimekaniikan monimaailmatulkinta == Lähteet == Luokka:Filosofian termit Luokka:Metafysiikka
Gundulf

Gundulf (524–607) oli Austrasian varakuningas tai major domus sekä Tongerenin piispa vuosina 600–607. Gundulf tuli Austrasian hovin palvelukseen kuningas Sigebert I:n kaudella, ja jatkoi uraansa myös tämän seuraajien Kildebert II:n ja Teodebert II:n aikana. Luokka:Frankkien major domukset Luokka:Vuonna 524 syntyneet Luokka:Vuonna 607 kuolleet
HMS Altham

HMS Altham (viirinumero M2602) Britannian kuninkaallisen laivaston Ham-luokan rannikkomiinanraivaaja. Alus nimettiin Lancashiressä olevan Althamin mukaan. == Valmistus == Alus tilattiin Camper and Nicholsonsilta. Se laskettiin vesille 2. joulukuuta 1952 ja otettiin palvelukseen 8. heinäkuuta 1953. == Palvelus == Alus siirrettiin 1. huhtikuuta 1959 Malesian laivastolle, joka nimesi aluksen KD Sri Johoreksi. Alus romutettiin 1967.oldship.org - HMS Altham ==Lähteet== * * ===Viitteet=== Luokka:Ham-luokan miinanraivaajat
Alexsandro de Souza

Alexsandro de Souza, yleensä vain Alex, (s. 14. syyskuuta 1977 Curitiba) on brasilialainen jalkapalloilija ja jalkapallovalmentaja. Toukokuusta 2024 lähtien hän on toiminut Antalyasporin päävalmentajana. Alex edusti pelaajaurallaan vuosina 2004–2012 turkkilaista Fenerbahçea. Hän pelasi urallaan myös muun muassa Cruzeirossa ja Palmeirasissa sekä Brasilian maajoukkueessa. Alex oli pelipaikaltaan hyökkäävä keskikenttäpelaaja. == Seurajoukkueura == Alexin ammattilaisura alkoi Coritibassa 1995. Hänet myytiin 1997 Palmeirasiin, jossa hän voitti muun muassa Copa do Brasilin ja Copa Libertadoresin. Palmeirasista Alex siirtyi Flamengoon 2000, mutta hän ei onnistunut vakiinnuttamaan paikkaansa uudessa seurassa ja palasi pian takaisin Palmeirasiin. Alex ehti olla Palmeirasissa vain muutaman kuukauden, minkä jälkeen hän siirtyi Cruzeiroon. Cruzeirosta Alex siirtyi italialaiseen Parmaan kesällä 2001, mutta hän ei tullut toimeen valmentaja Cesare Prandellin kanssa ja palasi Cruzeiroon pelaamatta yhtään liigaottelua. Cruzeirossa Alex nousi kapteeniksi ja voitti muun muassa Brasilian mestaruuden ja Copa do Brasilin. Kesällä 2004 Alex siirtyi turkkilaiseen Fenerbahçeen. Hän voitti seurassa Turkin mestaruuden kolmesti ja toimi vuosina 2007–2012 seuran kapteenina. Alex jätti lokakuussa 2012 Fenerbahçen ja siirtyi takaisin kasvattajaseuraansa Coritibaan, missä hänen peliuransa päättyi joulukuussa 2014. == Maajoukkueura == Alex nousi Brasilian maajoukkueeseen ensimmäisen kerran 1998. Hän voitti muun muassa Copa Américan 1999 ja 2004, joista jälkimmäisessä hän toimi maajoukkueen kapteenina. Hän edusti Brasiliaa myös Maanosaliittojen cupissa 1999 ja 2003. Kaikkiaan Alex pelasi vuosina 1998–2005 yhteensä 48 maaottelua, joissa hän teki 12 maalia. Alex edusti Brasiliaa myös alle 20-vuotiaiden MM- kilpailuissa 1997 ja Sydneyn olympialaisissa 2000. == Ura valmentajana == Alex aloitti valmennusuransa brasilialaisseura São Paulon alle 20-vuotiaiden joukkueen päävalmentajana vuonna 2021. Tammikuussa 2023 Alex siirtyi Avaín päävalmentajaksi. Hänet erotettiin tehtävästään toukokuussa 2023 valmennettuaan joukkuetta 18 ottelun ajan. Toukokuussa 2024 Alex nimitettiin Turkin Superliigassa pelaavan Antalyasporin uudeksi päävalmentajaksi kaksivuotisella sopimuksella. == Saavutukset == ;Seurajoukkueet * Brasilian mestaruus: 2003 * Copa do Brasil: 1998, 2003 * Copa Libertadores: 1999 * Campeonato Mineiro: 2003, 2004 * Turkin mestaruus: 2005, 2007, 2011 * Turkin cup: 2012 * Turkin supercup: 2007, 2009 ;Maajoukkue *Copa América: 1999, 2004 == Lähteet == === Tilastot === * * * === Viitteet === == Aiheesta muualla == * Alexin viralliset sivut Luokka:Brasilialaiset jalkapalloilijat Luokka:Brasilialaiset jalkapallovalmentajat Luokka:Vuonna 1977 syntyneet Luokka:Elävät henkilöt
Länsi-Intian komppania

Länsi-Intian komppania on muutamista eurooppalaisista kauppakomppanioista 1600–1700-luvulla käytetty nimitys. Niitä perustettiin Länsi-Intiaan eli Karibianmerelle vastaamaan siellä sijainneiden siirtomaiden hallinnosta ja kaupasta. Näitä kauppakomppanioita olivat: *Hollannin Länsi-Intian kauppakomppania (1621–1791) * Ranskan Antillien kauppakomppania Compagnie des îles d'Amérique (1635–1651) *Ranskan Länsi-Intian kauppakomppania (1664–1674) *Tanskan Länsi-Intian kauppakomppania (1659–1776) *Ruotsin Länsi-Intian kauppakomppania (1786–1805) ==Katso myös== *Itä-Intian komppania Luokka:Kauppakomppaniat Luokka:Euroopan historia Luokka:Karibian historia
Argyll

Argyll tarkoittaa seuraavia asioita *Argyll ja Bute, hallintoalue Skotlannissa *Argyll, osa Argyll ja Buten aluetta *Argyllin herttua *Argyllin piispa ;Britannian kuninkaallinen laivasto * HMS Argyll (1716), 50-tykkinen neljännen luokan alus * HMS Argyll (1904), Devonshire-luokan panssariristeilijä * HMS Argyll (F231), Tyypin 23 fregatti.
Anja Čarman

Anja Čarman (s. 22. maaliskuuta 1985 Škofja Loka, Jugoslavia) on slovenialainen uimari. == 50 metrin allas == Čarman sai Madridin EM- kilpailuissa 2004 hopeaa 800 metrin vapaauinnissa ajalla 8.37,10 ja 200 metrin selkäuinnissa ajalla 2.13,12. Pitkien ratojen MM-kilpailuissa hän on ollut parhaimmillaan kahdestoista 200 metrin selkäuinnissa Barcelonassa 2003 ja olympialaisissa samassa lajissa kuudestoista Pekingissä 2008. == 25 metrin allas == Čarman sai Valencian lyhyen radan EM-kilpailuissa 2000 pronssia 200 metrin selkäuinnissa. Hän voitti Antwerpenissa 2001 Euroopan-mestaruuden 400 metrin vapaauinnissa ja sai hopeaa 800 metrillä. Debrecenissä 2007 hän voitti Euroopan-mestaruuden 200 metrin selkäuinnissa ajalla 2.05,20. Hän kuului Chartres'ssa 2012 Slovenian hopeajoukkueeseen sekajoukkueiden 4 × 50 metrin sekauintiviestissä. Lyhyen radan MM-kilpailuissa hän on ollut parhaimmillaan kahdeksas 800 metrin vapaauinnissa Moskovassa 2002 ja 200 metrin selkäuinnissa Istanbulissa 2012. == Lähteet == Luokka:Slovenialaiset uimarit Luokka:Vuonna 1985 syntyneet Luokka:Elävät henkilöt
Vehmassalmen paviljonki

Vehmassalmen paviljonki on Vehmaalla Vilun kylässä Vehmassalmen rannalla sijaitseva tanssilava. == Historia == Vehmassalmen paviljonki perustettiin Nuhjalan kartanolta ja Vilun tilalta lahjoituksina saadulle maalle Kustavintien varteen. Tanssilava valmistui vuonna 1963 paikallisten urheiluseurojen Taivassalon Tahdin ja Vehmaan Kiiston talkootyön tuloksena. Valmistunut lava oli Vakka-Suomen suurin: lavan pinta ala oli 350 neliömetriä ja sille mahtui kerralla tuhat tanssijaa. Lavaa laajennettiin heti seuraavana vuonna. 1960-luvulla lavalla esiintyi runsaasti kotimaisia artisteja ja yhtyeitä, kuten Danny, Johnny, Ernos, Topmost, Olavi Virta, Eino Grön, Henry Theel, Paula Koivuniemi, Marion Rung ja Katri-Helena. Varsinkin Dannyn käynti Vehmassalmella herätti paikkakunnalla paljon huomiota, kun hänen vuoden 1968 ”Rock Side Story” -show’nsa konsertti päättyi useita loukkaantumisia aiheuttaneeseen räjähdykseen. Edellä mainittujen ohella myös esimerkiksi Tauno Palo, Tapio Rautavaara, Reino Helismaa, Irwin Goodman ja Spede Pasanen vierailivat lavalla. == Nykyään == Vehmassalmen lava on edelleen käytössä ja rakentajaseurojen omistuksessa. Paviljongin varustuksiin kuuluu nykyään tanssilattian ja esiintymislavan lisäksi 50-paikkainen buffetti, sekä 150-paikkainen pubi- ja pystybaariosa. Tanssilavaa myös vuokrataan yksityistilaisuuksiin. == Lähteet == Luokka:Tanssilavat Luokka:Vehmaan rakennukset ja rakennelmat
Pariisin pörssi

Pariisin pörssi () on historiallinen pörssi Pariisissa. Se on tunnettu vuodesta 2000 lähtien nimellä Euronext Paris. Se oli Amsterdamin ja Brysselin pörssien kanssa yksi Euronextin perustajista. Ranskan pörssikauppa alkoi Lyonissa vuonna 1462. Kuningas siirrätti pörssin Pariisiin vuonna 1724 ja pyrki saamaan siihen järjestystä. Vuonna 1808 Napoleon I aloitti pörssirakennuksen rakennuttamisen. Se tilattiin arkkitehti Alexandre Théodore Brongniartilta, jonka mukaan rakennus nimettiin. Pörssi toimi vuosina 1826–1987 Palais Brongniartissa, joka sijaitsee Place de la Boursen varrella 2. arrondissementissa. Pörssi toimi 1980-luvulle asti meklarien huutojen tahdissa. Tietokoneavusteinen toiminta alkoi vasta 1980-luvun lopulla. Vuonna 1999 Pariisin pörssi yhdistyi muihin Ranskan pörsseihin, ja vuonna 2000 syntyi Euronext. Vuonna 2007 yhdistymässä New Yorkin NYSE:en syntyi NYSE Euronext. == Lähteet == == Aiheesta muualla == *